Il-kumpanija Golden Harvest qed tiġbor il-ħobż tat-tip Family White Loaves minħabba l-possibilità tal-presenza ta’ biċċiet żgħar ta’ lasktu ta’ madwar 5mm x 5mm x 7 mm li oriġinaw minn conveyor belt difettuż u mhux identifikat. Il-ħobż li jista’ jkun affetwat huwa kif ġej: Batch A2 Best Before: 12.11.14 Batch A1 Best Before: 11.11.14 Batch A5 Best Before: 08.11.14 Kull min għandu ħobża minn dawn il-batches, għandu jirritornha l-fabbrika jew fil-ħanut minn fejn xtraha u jingħata oħra. Kull ħobża ritornata se tiġi ttestjatha f’laboratorju indipendenti u għandu jinħareġ ukoll report biex ikun stabbilit jekk dan kienx każ iżolat. Fi stqarrija l-kumpanija qalet li hija se tkompli bl-isforzi tagħha biex toffri prodotti ta’ kwalità għolja u skużat ruħha għal kull inkonvenjent li seta’ nqala’.